PUBLICACIÓN DAS DEDICACIÓNS DOS MEMBROS DA CORPORACIÓN
ADMINISTRACIÓN LOCAL — Municipal — Tui (Outros documentos, notificacións e informacións públicas, 20/07/2015)

En cumprimento do establecido no artigo 75.5 da Lei 7/1985, de 2 de Abril, Reguladora das Bases de Réxime Local faise público que o Pleno do Concello de Tui en sesión extraordinaria celebrada o pasado 25 de xuño de 2015 adoptou, entre outros, o seguinte acordo: PRIMEIRO.—Establecer a favor dos membros da Corporación que desempeñen as súas funcións en réxime de dedicación exclusiva, as retribucións que a continuación se relacionan, que se percibirán en catorce pagas, doce correspondentes ás diferentes mensualidades do ano e as dúas restantes correspondentes ás mensualidades de xuño e decembro, e darlles de alta no réxime xeral da Seguridade Social. Ditas retribucións actualizáranse anualmente na porcentaxe que se estableza para os funcionarios na Lei de Orzamentos xerais do Estado. A percepción destas retribucións será incompatible co exercicio de todo tipo de actividades retributivas e coa de calquera outra retribución con cargo aos orzamentos das Administracións Públicas e dos Entes, Organismos e Empresas delas dependentes, sen prexuízo das dietas e indemnizacións que lles poda corresponder pola súa asistencia aos Consellos de Administración ou órganos de goberno de entidades ou empresas públicas ou privadas. Tamén será incompatible coas indemnizacións que se establezan no apartado terceiro. SEGUNDO.—Establecer a favor dos membros da Corporación que desempeñen as súas funcións en réxime de dedicación parcial, as retribucións que a continuación se relacionan, que se percibirán en catorce pagas, doce correspondentes ás diferentes mensualidades do ano e as dúas restantes correspondentes ás mensualidades de xuño e decembro, e darlles de alta no réxime xeral da Seguridade Social. Ditas retribucións actualizáranse anualmente na porcentaxe que se estableza para os funcionarios na Lei de Orzamentos xerais do Estado. A percepción destas retribucións será incompatible co exercicio de todo tipo de actividades retributivas e coa de calquera outra retribución con cargo aos orzamentos das Administracións Públicas e dos Entes, Organismos e Empresas delas dependentes, sen prexuízo das dietas e indemnizacións que lles poda corresponder pola súa asistencia aos Consellos de Administración ou órganos de goberno de entidades ou empresas públicas ou privadas. Tamén será incompatible coas indemnizacións que se establezan no apartado terceiro. TERCEIRO.—Establecer cos mesmos efectos a favor dos membros da Corporación o seguinte réxime de asistencias ós órganos colexiados: a) Por asistencia ás sesións do Pleno: b) Por asistencia ás sesións da Xunta de Goberno Local: c) Por asistencia ás sesións das Comisións Informativas: CUARTO.—Establecer as seguintes dotacións económicas para os grupos políticos municipais, segundo o recollido no art.73.3 da LBRL: Ditas dotacións non poderán destinarse ao pagamento de retribucións de persoal de calquera tipo ao servizo da Corporación ou adquisición de bens que poidan constituír activos fixos de carácter patrimonial. O grupo político municipal deberá levar unha contabilidade adecuada e conservar os correspondentes xustificantes, que porán a disposición do Pleno da Corporación sempre que este o pida. QUINTO.—Consignar no correspondente orzamento municipal as cantidades derivadas das dedicacións exclusivas e parciais do presente acordo, asistencias a órganos colexiados e dotación económica para os grupos políticos municipais, sen que en ningún caso se podan adquirir compromisos de gastos por importe superior ós créditos autorizados. SEXTO.—Notificar o presente acordo aos interesados, facendo constar a aqueles que foron designados para desenvolver o seu cargo en réxime de dedicación exclusiva e parcial, que se entenderá aceptado dito réxime polo afectado, de non manifestar nada ó respecto dentro do prazo das 24 horas seguintes á súa notificación. SÉPTIMO.—Proceder á publicación deste acordo nos termos e extensión previstos no artigo 75.5 da Lei 7/1985, de 2 de abril, Reguladora das Bases do Réxime Local. En Tui a 30 de xuño de 2015.—O alcalde, Enrique Cabaleiro González.